கிரிப்டான் டெட்ராபுளோரைடு

கிரிப்டான் டெட்ராபுளோரைடு (Krypton tetrafluoride) என்பது KrF4 என்ற வேதியியல் வாய்ப்பாடு கொண்ட கனிம வேதியியல் சேர்மமாகும். கிரிப்டான் மற்றும் புளோரின் தனிமங்கள் சேர்ந்து உருவாகும் இச்சேர்மம் இன்னமும் கருதுகோள் நிலையிலேயே உள்ளது. ஒரு காலத்தில் ஆராய்ச்சியாளர்கள் இச்சேர்மத்தை உருவாக்கினர் என்றாலும் இக்கூற்று ஏற்றுக்கொள்ளப்படவில்லை. கிரிப்டான் டெட்ராபுளோரைடை உருவாக்குவது கடினமானது. ஒரு வேளை அது உருவாக்கப்பட்டாலும் நிலைப்புத்தன்மை அற்றதாகத்தான் இருக்கும் என்று கணிக்கப்பட்டுள்ளது. கோட்பாட்டு வேதியியல் பகுப்பாய்வுகள் KrF4 தோராயமாக சதுர தள  மூலக்கூறு வடிவவியலைக் கொண்டுள்ளது என்பதைக் குறிக்கின்றன.

தயாரிப்பு
கிரிப்டான், புளோரின் வாயுக் கலவையில் மின்சாரத்தைச் செலுத்துவதன் மூலம் கிரிப்டான் டெட்ராபுளோரைடை தயாரிக்கலாம்.:

Kr + 2F2 → KrF4

இயற்பியல் பண்புகள்
கிரிப்டான் டெட்ராபுளோரைடு வெள்ளை நிற படிக திண்மமாகும்.  வெப்பவியல் ரீதியாக இது XeF4 சேர்மத்தை விட குறைவான நிலைப்புத்தன்மை கொண்டதாகும்.


 மேற்கோள்கள்

பகுப்பு:கிரிப்டான் சேர்மங்கள்
பகுப்பு:புளோரைடுகள்